Návrh rozhodnutie Rady o uzavretí Dočasnej dohody o obchode a obchodných záležitostiach medzi Európskym spoločenstvom na jednej strane a Bosnou a Hercegovinou na strane druhej /* KOM/2008/0183 v konečnom znení - ACC 2008/0071 */





[pic] | KOMISIA EURÓPSKYCH SPOLOČENSTIEV | Brusel, 8.4.2008 KOM(2008)183 v konečnom znení 2008/0071 (ACC) Návrh ROZHODNUTIE RADY o uzavretí Dočasnej dohody o obchode a obchodných záležitostiach medzi Európskym spoločenstvom na jednej strane a Bosnou a Hercegovinou na strane druhej (predložená Komisiou) DÔVODOVÁ SPRÁVA 1. Pripojený návrh rozhodnutia Rady je právnym nástrojom na podpísanie a uzavretie Dočasnej dohody medzi Európskym spoločenstvom na jednej strane a Bosnou a Hercegovinou na strane druhej. 2. V súlade so smernicami na rokovanie, ktoré Rada prijala 21. novembra 2005, Komisia po technickej stránke uzatvorila v decembri 2006 rokovania o dohode o stabilizácii a pridružení s Bosnou a Hercegovinou. Komisia dňa 4. decembra 2007 v Sarajeve parafovala znenie dohody o stabilizácii a pridružení (DSP) s Bosnou a Hercegovinou a znenie dočasnej dohody. Komisia navrhuje Rade, aby podpísala a uzatvorila dohodu o stabilizácii a pridružení, ale táto dohoda nadobudne platnosť až po ratifikácii Spoločenstvom a jeho členskými štátmi na jednej strane a Bosnou a Hercegovinou na strane druhej. 3. Komisia v súlade so smernicami na rokovanie a článkom 135 dohody o stabilizácii a pridružení navrhuje, aby sa pred ratifikáciou dohody o stabilizácii a pridružení uzatvorila dočasná dohoda, čím sa umožní, aby ustanovenia dohody o stabilizácii a pridružení, ktoré sa týkajú obchodu a obchodných záležitostí nadobudli platnosť po podpísaní dohody o stabilizácii a pridružení. Komisia rokovala o znení dočasnej dohody s Bosnou a Hercegovinou, ktorá bola parafovaná dňa 4. decembra 2007 v Sarajeve. 4. Obchodné úľavy stanovené v nariadení Rady (ES) č. 2007/2000 z 18. septembra 2000, ktorým sa zavádzajú výnimočné obchodné opatrenia pre krajiny a územia zúčastňujúce sa na procese stabilizácie a pristúpenia k Európskej únii alebo sú s týmto procesom spojené a ktorým sa mení a dopĺňa nariadenie (ES) č. 2820/98 a rušia sa nariadenia (ES) č. 1763/1999 a (ES) č. 6/2000[1], v znení zmien a doplnkov, budú platiť i naďalej, súbežne s dočasnou dohodou. 5. Komisia žiada Radu, aby po tom, ako spolu s Komisiou dospeje k pozitívnemu záveru v rámci spoločného preskúmania plnenia politických podmienok[2], schválila výsledky rokovaní a v mene Európskeho spoločenstva na základe pripojeného návrhu podpísala a uzavrela dočasnú dohodu. 2008/0071 (ACC) Návrh ROZHODNUTIE RADY o uzavretí Dočasnej dohody o obchode a obchodných záležitostiach medzi Európskym spoločenstvom na jednej strane a Bosnou a Hercegovinou na strane druhej RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 133 v spojení s prvým pododsekom ods. 2 článku 300 a s prvou vetou ods. 3 článku 300, so zreteľom na návrh Komisie, keďže: (1) Je potrebné, aby sa pred nadobudnutím platnosti Dohody o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej, ktorá bola podpísaná v [...] dňa […], schválila Dočasná dohoda o obchode a obchodných záležitostiach medzi Európskym spoločenstvom na jednej strane a Bosnou a Hercegovinou na strane druhej. (2) Obchodné ustanovenia obsiahnuté v tejto dohode majú výnimočnú povahu, súvisia s politikou vykonávanou v rámci procesu stabilizácie a pridruženia, a nezakladajú pre Európsku úniu žiadny precedens v obchodnej politike Spoločenstva so zreteľom na iné tretie krajiny než krajiny západného Balkánu. (3) Táto dohoda by sa preto mala podpísať a schváliť v mene Európskeho spoločenstva, ROZHODLA TAKTO: Článok 1 Dočasná dohoda o obchode a obchodných záležitostiach medzi Európskym spoločenstvom na jednej strane a Bosnou a Hercegovinou na strane druhej, prílohy a protokoly k nej pripojené a spoločné vyhlásenia a vyhlásenie Európskeho spoločenstva pripojené k záverečnému aktu sa týmto v mene Európskeho spoločenstva schvaľujú. Znenia dokumentov uvedených v prvom odseku sú pripojené k tomuto rozhodnutiu. Článok 2 Týmto sa predseda Rady poveruje, aby určil osoby splnomocnené v mene Európskeho spoločenstva na podpísanie tejto dohody a uloženie aktu o schválení podľa článku 55 dočasnej dohody. V Za Radu predseda [1] Ú. v. ES L 240, 23.9.2000, s. 1. Nariadenie naposledy zmenené a doplnené nariadením (ES) č. 1946/2005 (Ú.v. EÚ L 312, 29.11.2005, s. 1). [2] 14364/05 Limite